Străinii, impresionați de mărțișoarele din România. "E frumos că putem învăța e cultura românească așa"
Mii de oameni au colindat și vineri seară târgurile de mărțișoare, unde au fost expuse sute de modele. La Iași, inclusiv străinii s-au oprit să cumpere, chiar dacă mulți nu le cunosc exact semnificația.
Maeștri meșteșugari din toată Moldova au umplut bulevardul pietonal Ștefan cel Mare, din Iași, unde au expus mărțișoare lucrate manual.
Femeie: "Am luat și pe Decebal de la un dac îmbrăcat autentic în costum de dac. Ceva, altceva. Lucrat de mâna omului".
Alexandrina are 8 ani și s-a întors la târg, după școală, să ia și mai multe mărțișoare. Primele cumpărate n-au fost deloc puține.
Fetiță: "16!! nu, nu mai multe! 20!"
Reporter: Și acum la târg vrei să mai cumperi?
Fetiță: "Da".
Reporter: Pentru cine?
Fetiță: "Pentru prieteni! Mi-au plăcut cele făcute manual".
Și brățările au fost la mare căutare.
Simbolurile primăverii i-au cucerit și pe turiștii străini.
Femeie: "E frumos că putem învăța e cultura românească așa".
Reporter: Ai dat cuiva mărțișor?
Femeie: "Nu, dar anul acesta vreau să o fac".
Reporter: Știi ce semnifică?
Femeie: "Cred că înseamnă că e prima zi de primăvară".
Marcel Lutic, președintele Asociației Meșterilor Populari din Moldova: "Mărțișoarele acelea pe care le făceau bunicile și mamele cu o zi înainte de 1 martie și le dăruiau copiilor și nepoților înainte de răsăritul soarelui pe 1 martie pentru că îi apără de soarele alb de primăvară".
Târgul este deschis până duminică seară.